
REFERAT DE APROBARE

Obiect: Elaborarea și promovarea proiectului de Ordin privind aprobarea                                                       derogării pentru unele specii de fauna sălbatică

Proiectul de ordin stabilește derogarea pentru perturbarea controlată a coloniilor urbane de corvide și deteriorarea unui număr estimat de 135 de cuiburi aparținând exemplarelor din speciile, cioară de semănătură (Corvus frugilegus) și cioară grivă (Corvus corone cornix) din Municipiul Arad, Județul Arad.
Acțiunile de deteriorare a cuiburilor se vor desfășura în următoarele zone ale Municipiului Arad:
		- Bulevardul Revoluției – zona mediană
		- Parcul Mihai Eminescu
		- Parcul Zsolt Torok
		- Parcul Europa
Derogarea se acordă până la 29.02.2028, cu excepția perioadei cuprinse între 01.03.2027 – 31.05.2027, reprezentând perioada de reproducere (depunere a ouălelor, clocire și creștere a puilor).
Autoritatea publică centrală pentru protecția mediului acordă derogări, cu avizul prealabil al Academiei Române, cu condiția să nu existe o alternativă acceptabilă, iar măsurile derogatorii să nu fie în detrimentul menținerii populațiilor speciilor respective într-o stare de conservare favorabilă în arealul lor natural și numai în anumite situații.
Derogările nu se acordă dacă există riscul ca acestea să aibă un impact negativ semnificativ, de ordin calitativ sau cantitativ, asupra populației care face obiectul derogării.
La baza elaborării prezentului ordin au stat prevederile art. 38 alin. (2) din Ordonanța de urgență a Guvernului nr. 57/2007 privind regimul oriilor naturale protejate, conservarea habitatelor naturale, o florei și faunei sălbatice, aprobată cu modificări și completări  prin Legea nr. 49/2011, cu modificările și completările ulterioare “(2) Derogările se stabilesc prin ordin al conducătorului autorităţii publice centrale pentru protecţia mediului şi pădurilor, cu avizul Academiei Române.” și ale Ordinului ministrului mediului și al ministrului agriculturii, pădurilor și dezvoltării rurale nr. 203/14/2009 privind Procedura de stabilire o derogărilor de la măsurile de protecție a speciilor de floră și faună sălbatică.

La stabilirea derogării au fost întrunite cumulativ condițiile prevăzute la art. 1 alin. (3) din Procedura de acordare a derogărilor de la măsurile de protecție strictă a speciilor de floră și faună sălbatică din 05.03.2009, aprobată prin Ordinul 203/14/2009, respectiv nu există o alternativă acceptabilă, iar măsurile derogatorii nu sunt în detrimentul menținerii populației speciei/speciilor într-o stare de conservare favorabilă.
În termen de 7 zile de la data aplicării derogării, beneficiarul are obligația să transmită direcției teritoriale pentru mediu și arii naturale protejate, de pe raza administrativ - teritorială unde s-a desfășurat acțiunea de deteriorare a cuiburilor, un raport asupra fiecărei acțiuni derulate în baza derogării obținute. Rapoartele asupra fiecărei acțiuni derulate în baza derogării acordate se transmit, în copie, autorității publice centrale pentru protecția mediului, de către autoritățile teritoriale ale acesteia, în maximum 30 de zile de la încheierea perioadei pentru care s-a acordat derogarea.
Ținând cont de precizările anterioare, considerăm oportună respectarea prevederilor art. 7 alin. (13) din Legea 52/2003 privind transparența decizională în administrația publică, republicată, care prevede “(13) Prin excepţie de la prevederile alin. (2), în cazul reglementării unei situaţii urgente sau a uneia care, din cauza circumstanţelor sale excepţionale, impune adoptarea de soluţii imediate, în vederea evitării unei grave atingeri aduse interesului public, proiectele de acte normative se supun adoptării şi anterior expirării termenului prevăzut de respectivul alineat.”
Având în vedere cele menționate anterior, s-a elaborat proiectul de Ordin pentru aprobarea derogării pentru unele specii de faună sălbatică, pe care îl supunem spre aprobare.


          DIRECTOR 
                                                          Anca CRĂCIUNAȘ

